רחוב יפת

רחוב יפת הוא אחד הרחובות הראשיים של יפו. הוא קרוי על שמו של יפת בנו של נח, מייסד העיר על פי אחת האגדות. בעבר נקרא רחוב עג'מי, על שם איברהים אל-עג'מי, קדוש פרסי, וכן בעבר חיבר הכביש בין יפו לעזה, וגם נקרא בשם: דרך עזה. הרחוב עובר מעל רחוב יהודה הימית בגשר שהוקם בזמן המנדט הבריטי. חלקו המערבי של תחילת הרחוב עובר על השטח בו עמדו בעבר חומות יפו.

== היסטוריה ==
הרחוב היה בעבר דרך שהקיפה את חומות יפו העתיקה. לאחר פירוק והריסת החומה, סביב 1870, וצמיחת העיר, הפך לרחוב מסחרי מרכזי. באבני החומה שפורקו נעשה שימוש משני, ובכלל זה לבנית חלק מהבתים שברחוב. הרחוב היה בתחילה היחידי שחצה את כל העיר, עד להקמתה של שדרות ירושלים על ידי "הסולטאן הטורקי" בשנת 1915, ששכנה במקביל אל הרחוב במזרח העיר על השטח שבו היו פרדסים. כמה "סימטאות מקורות" בצידו המערבי של תחילת הרחוב העוקף את יפו העתיקה הם שרידי השערים של העיר העתיקה.

כיום הרחוב מקשר בין כיכר השעון לעיר בת ים (ממשיך לרחוב בלפור). הדרך הייתה אחת משלוש דרכים שיצאו מיפו לערים מרכזיות, יחד עם דרך שכם (כיום רחוב רזיאל ובהמשכו רחוב אילת, דרך יפו-ת"א, דרך בגין וציר ז'בוטינסקי ברמת גן, בני ברק ופתח תקווה) ודרך נוספת לירושלים דרך רמלה (כיום רחוב עולי ציון, דרך בן צבי וכביש 44). ב"גן השניים" ברחוב יפת פינת רחוב ציונה תג'ר ניצב חדר שנאים, שתוכנן בשנת 1923 על ידי האדריכל אלכסנדר ברוולד.

=== לאחר קום המדינה ===
במהלך שנות ה-60 הוקמו ברחוב 2 רחבות גדולות עם "מפרצי חניה" לצד מגדלי מגורים בחלקו הדרומי של הרחוב ובחלקו הצפוני בגלל אופיו הצר של הרחוב. בחלקו הצפוני הוקם מגדל מגורים במקום כמה בתי קברות שהועברו אל אזור החוף הדרומי של יפו, האחד צפוני בשכונת עג'מי מעל גשר יהודה הימית בקרבת העיר העתיקה והשנייה בשכונת ג'בליה באזור "גן תמר".

== אתרים ברחוב ==
לאורך רחוב זה מספר אתרים חשובים (מצפון לדרום):

* כיכר השעון.
* גשר יהודה הימית - שהוקם בשנות ה-20 על ידי הבריטים
* מאפיית אבולעפיה - נוסדה ב-1879.
* שוק הפשפשים ממזרח לרחוב.
* הסניף הראשון של בנק אנגלו-פלשתינה שהוקם ב-1903.
* בנין מע"מ יפו.
* "בית תג'יאן" - ברחוב יפת 15 ביפו, סמוך למאפיית "אבולעפיה". הבית, אחד הראשונים שנבנו ב"דרך עזה", נבנה ככל הנראה בשנים 1874-1872 על ידי משפחת תג'יאן הארמנית. בסוף שנות החמישים קנה דוד אזולאי את המבנה והקים בו את מועדון "מקסים". בראשית שנות השבעים הפך ל"מועדון נובמבר". כיום הוא משולב בפרויקט המגורים "קדמת יפו העתיקה".
* אחוזת בוסט - רחוב רבי פנחס (לשעבר רחוב בוסט). במקום היה בית מגורים גדול ולצידו פרדס ובריכת השקיה. במקום גרו במשך כמאה שנים שלושה דורות של משפחת בוסט, משפחה צרפתית אמידה. בשנות ה-70 נמכר המקום ועליו הוקם פרויקט "הרובע ביפו". הבאר והבריכה שוקמו.
* בית העולים שאכסן עולים יהודים שהגיעו לנמל יפו.
* בית החולים הצרפתי על שם סנט לואי ביפו - בית החולים הצרפתי על שם המלך הצרפתי לואי התשיעי, מלך צרפת בראש שניים ממסעי הצלב (במקום מתקיימות עבודות להפיכתו למלון W)
* בית החולים האנגלי ביפו-(כיום בבעלות פרטית ומשמש לאירועים)
* בית הספר הסקוטי טביתא ובית הספר הצרפתי "קולג' דה פרר".
* כנסיית גאורגיוס הקדוש היוונית אורתודוקסית.
* גבעת אנדרומדה.
* כנסיית אנטוניוס הקדוש הקתולית.
* הכנסייה האנגליקנית.
* הבית הירוק.

הרחוב הוא גבולן המזרחי של יפו העתיקה ושכונות עג'מי וגבעת עלייה.

== גלריה ==

{| style="float: right; clear: none; padding: 0.1em"
|-
|
<gallery widths="150px" heights="150px">
Jefet 179.jpg|בית החולים הצרפתי
File:Bost Estate Well.JPG|הבאר המשוקמת באחוזת בוסט, רח' רבי פנחס
File:First Branch of Anglo-Palestine Bank in Palestine (1903).JPG|הסניף הראשון של בנק אנגלו-פלשתינה, רחוב יפת 18
Jaffa Oerlog4.jpg|קצהו הצפוני של רחוב יפת וכיכר השעון
Jefetstr 036.jpg|הסניף ההיסטורי של בנק אנגלו-פלשתינה (משמאל)
Jefet 167.jpg|השער ההיסטורי של העיר יפו בצידו המערבי של רח' יפת
Jefet 169.jpg|בית הספר טביתא
Jefet 182.jpg|בית הספר הצרפתי קולג' דה פרר
Jefet 181.jpg|המבנה דמוי הטירה שאירח בעבר את בית הספר של אחיות מנזר יוסף הקדוש
YaffoNeoGothic005.jpg|כנסיית אנטוניוס הקדוש
Anglikanskoe 200.jpg|הכנסייה האנגליקנית
Green House.jpg|הבית הירוק
PikiWiki Israel 11736 jaffa mandatory transformer building.jpg|מבנה ההשנאה (טרנספורמציה) ב-"גן השניים" שתוכנן על ידי האדריכל אלכסנדר ברוולד
FHJ29 554334778 n.jpg|בית החולים הצרפתי בעת עבודות הבינוי של מלון W
</gallery>

== ראו גם ==

* חומות יפו

==קישורים חיצוניים==

*

==הערות שוליים==

|}

*
יפת
יפת
קטגוריה:אתרי מורשת במחוז תל אביב
קטגוריה:חומות יפו